Studente sorg weer vir Varsity-pretDie Shimlas het vir Tukkies met een punt in Pretoria geklop. Foto: GB Jordaan. Die eerste salvo’s van die 2023-Varsitybeker is afgevuur, met die Shimlas, Maties, Wits en die NWU wat hul wedstryde gewen het. Shimlas breek Tukkie-harte In Pretoria het die Shimlas vir hul nederlaag in verlede jaar se halfeindstryd vergoed toe hulle Tukkies met 26 – 25 geklop het. Die Bloemfonteiners se Asanda Kunene het twee drieë gedruk en ondanks ŉ sterk Tukkie-aanslag ná rustyd, het die besoekers steeds genoeg gedoen om die wedstryd te wen. Shimlas: Drieë: Asanda Kunene (2), Kwezi Dlamini en John Moffat. Doelskoppe: Ethan Wentzel (3). Tukkies: Drieë: Strafdrie, Kyle Cyster en Allister Williams. Doelskop: Jacobus Burger. Strafskoppe: Jacobus Burger (2). Maties delf diep om Ikeys te klop Maties kon in die doodsnikke van die wedstryd vir Ikeys met 21 – 19 op die Danie Craven-stadion klop. Ikeys het ŉ voorsprong van 19 – 9 opgebou, maar Thomas Bursey se drie en Jurie Mathee se skopvoet het gesorg dat Maties se terugvegpoging suksesvol was. Maties: Drieë: Jurie Mathee en Thomas Bursey. Doelskoppe: Mathee (2). Strafskop: Mathee. Ikeys: Drieë: Duran Koevort en Lyle Hendricks. Doelskoppe: Ntokozo Makhaza (2). Strafskop: Makhaza. FULL TIME and the maroon machine snatch victory in the dying moments of the Cape derby. Jurie Mathee slots a pressure penalty in the 80th min for the comeback win at a packed DC. FNB Maties 21 – 19 FNB UCT #RugbyThatRocks proudly brought to you by FNB, Steers and Suzuki. pic.twitter.com/3zj0gpI2dm — Varsity Cup (@varsitycup) February 20, 2023 Wits wen puntefees in Bloemfontein Wits en die Sentrale Universiteit vir Tegnologie (CUT) se Ixias het vir ŉ drieëfees gesorg, maar uiteindelik was dit die Johannesburgse studente wat die wedstryd met 59 – 49 gewen het. Wian de Lange en Mark Snyman het elk twee drieë vir die wenspan gedruk, terwyl die Ixias se Tokelo Ntapane drie keer die Wits-verdediging geflous het. Wits: Drieë: Mark Snyman (2), Wian de Lange (2), Lindokuhle Ncusane, Kabelo Mokhethi, Azakhiwe Afrika en Banele Mthenjane. Doelskoppe: Chris Rheeder (5). CUT: Tokelo Ntapane (3), Zachery Bester, Ulrich Stander, Thabiso Mkhwebane en Maboe Sekele. Doelskoppe: Christian Humphries (7). Strafskop: Humphries. NWU-Pukke vlieg hoog teen UJ Die NWU-Pukke het ŉ rustydagterstand van 18 – 15 teen die Universiteit van Johannesburg (UJ) uitgewis om die wedstryd met 41 – 28 in Potchefstroom te wen. Die tuisspan het vier drieë in die tweede helfte gedruk om hul openingskragmeting van die toernooi te wen. NWU-Pukke: Drieë: Isrome Phatudi, Theuns Pretorius, Vernon Paulo, Sylvester Hassien, Stephan Krugel en Wihan Nel. Doelskoppe: Zinedine Robinson (2) en Martin Venter. Strafskop: Robinson. UJ: Drieë: Jonathan Viljoen (2) en Darnell Osuagwu. Doelskop: Viljoen. Strafskoppe: Viljoen (3). FULL TIME and the @theNWU Eagles who were trailing at the break have put in a brilliant second half to comeback and beat the orange army in front of packed Fanie Du Toit. FNB NWU 41 -28 FNB UJ #RugbyThatRocks proudly brought to you by @FNBSA , @SteersSA and @Suzuki_ZA pic.twitter.com/7xfCeXhHZI — Varsity Cup (@varsitycup) February 20, 2023